stanford-oval/wikipedia huggingface dataset:
ג'ים סטרג'ס

| --- | --- |

ג'ים סטרג'ס, 2012
 לידה:  16 במאי 1978 (בן 46) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1994 
 מקום לימודים:  אוניברסיטת סלפורד  בית ספר פרנסהאם הייטס 
 פרופיל ב-IMDb
 
ג'יימס אנתוני "ג'ים" סטרג'ס (באנגלית: James Anthony "Jim" Sturgess; נולד ב-‏16 במאי 1978) הוא שחקן קולנוע ומוזיקאי אנגלי, אשר מוכר בעיקר בזכות תפקידיו בסרטים "21", "הדרך חזרה", "יום אחד", "מעבר ליקום", "ענן אטלס" ו"ההצעה הטובה ביותר".
ביוגרפיה

סטרג'ס נולד בשכונה הפרברית וונדסוורת' בלונדון וגדל בעיירה פרהאם שבמחוז סארי, שם למד בבית הספר פרנסהם הייטס. הוא בילה את רוב שנות נעוריו ברכיבה על סקייטבורד בחניונים מקומיים והקים את הלהקה הראשונה שלו כשהיה כבן 15. הלהקה ניגנה בהופעות אזוריות. חווית המשחק הראשונה של סטרג'ס הגיעה כאשר קבוצת תיאטרון מקומית הגיעה לבית הספר שלו וחיפשה ילדים לאודישן להצגה. סטרג'ס גילם את אחת הדמויות בהצגה.
לאחר לימודי התיכון, סטרג'ס עבר למנצ'סטר כדי ללמוד באוניברסיטת סלפורד בתקווה שזה יאפשר לו לקדם את המוזיקה שלו. הוא סיים את לימודיו בסלפורד בשנת 1999 עם תואר ראשון בדרמה ומדיה.
קריירה

סטרג'ס צבר לעצמו ניסיון כנער בהצגות תיאטרון רבות ובשנת 1994 בתפקידו הקולנועי הראשון בדרמה "גרסת בראונינג".
סטרג'ס פרץ לתודעה בשנת 2007 בדרמה המוזיקלית של ג'ולי טיימור "מעבר ליקום" בתפקיד הצעיר הבריטי ג'וד. ב-2008 שיחק סטרג'ס בתפקיד הראשי במותחן הפשע "21" בתור הסטודנט בן קמפבל ובתפקיד משני בדרמה התקופתית "בת בולין האחרת" בתור הסופר ג'ורג' בולין האח של אן (נטלי פורטמן) ומרי (סקרלט ג'והנסון). ב-2009 השתתף בדרמה "לחצות גבולות" בתפקיד המוזיקאי היהודי בריטי גאווין קוסף.
ב-2010 הופיע סטרג'ס בדרמה של פיטר ויר "הדרך חזרה" בתפקיד הראשי של יאנוש ווייצ'זאק, צעיר פולני הנלקח בשבי הסובייטי ובדרמה הרומנטית "יום אחד" בתפקיד דקסטר מאיו לצידה של אן האת'וויי. בנוסף דיבב סטרג'ס בסרט האנימציה "אגדה עם כנפיים" את דמותו של הינשוף סורן.
בשנת 2012 השתתף סטרג'ס בפרויקט ההרפתקאות הבדיוני המוערך של האחים וואשובסקי וטום טייקוור "ענן אטלס", בסרט שיחק בלא פחות מ-6 תפקידים שונים בעלילות שונות. באותה שנה שיחק גם בדרמה הבדיונית "הפוכים" בתפקיד אדם קירק לצידה של קירסטן דנסט. ב-2013 שיחק סטרג'ס במותחן הפשע האיטלקי המוערך "ההצעה הטובה ביותר" בתפקיד רוברט המסייע לגיבור העלילה וירג'יל אולדמן (ג'פרי ראש).
בשנת 2018 שיחק לצדם של אמבר הרד ובילי בוב תורנטון במותחן הבלשי "שדות לונדון", אשר מבוסס על ספרו באותו השם של מרטין איימיס משנת 1989.
חיים אישיים

ב-30 ביולי 2019 נישא לשחקנית ומפיקת התיאטרון העיראקית-אנגלייה דינה מוסאווי (אנ').
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1994 | גרסת בראונינג | בריינט |  |
| 2005 | Mouth to Mouth | רד |  |
| 2007 | מעבר ליקום | ג'וד פיני |  |
| 2008 | בת בולין האחרת | ג'ורג' בולין |  |
| 2008 | 21 | בן קמפבל |  |
| 2008 | 50 גברים מתים מהלכים | מרטין מקגרטלנד (אנ') |  |
| 2009 | לחצות גבולות (אנ') | גווין קוסף |  |
| 2009 | חסר לב | ג'יימי מורגן |  |
| 2010 | הדרך חזרה | יאנוש ווייצ'זאק |  |
| 2010 | אגדה עם כנפיים | סורן | דיבוב |
| 2011 | יום אחד | דקסטר |  |
| 2012 | Ashes | ג'יימס |  |
| 2012 | ענן אטלס | קפטן מולינו / ויויאן איירס / טימות'י קבנדיש מוזיקאי קוריאני / פרסיאנט השני |  |
| 2012 | ההצעה הטובה ביותר | רוברט |  |
| 2012 | האי ספייק | מוכר בורגרים |  |
| 2013 | הפוכים | אדם |  |
| 2014 | שוד ושבר | אדי דודסון |  |
| 2014 | תעתועי נפש | אדוארד ניוגייט |  |
| 2015 | לחטוף את פרדי הייניקן | קור ואן הוט (אנ') |  |
| 2017 | הסערה | מקס לוסון |  |
| 2018 | ג'יי. טי. לירוי (אנ') | ג'פרי נופ |  |
| 2018 | שדות לונדון | קית' טאלנט |  |
| 2019 | ברלין סיפור אהבה | ג'רארד |  |
| 2022 | Alone Together | צ'ארלי |  |
| 2022 | The Other Me | אירקלי |  |
| 2024 | דירה 7א | אלן מרשנד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | סקרלט פימפרנל | אריק | פרק: "Ennui" |
| 2000 | ילדים של אחרים | בארי | פרק: "1.2" |
| 2001 | The Residents | בנג'ו | פרק: "1.1" |
| 2001 | Heartbeat | רוברט | פרק: "The Long Weekend" |
| 2001 | Hawk | עוזר קניין | מיני-סדרה |
| 2002 | The Quest | צ'ארלי בצעירותו | סרט טלוויזיה של ITV |
| 2002 | השופט ג'ון דיד | גארי פטרסון | פרק: "Abuse of Power" |
| 2003 | Thursday the 12th | מרטין בניסטר | סרט טלוויזיה של בראבו |
| 2003 | A Touch of Frost | לורנס בארל | פרק: "Close Encounters" |
| 2004 | The Second Quest | צ'ארלי בצעירותו | סרט טלוויזיה של ITV |
| 2004 | The Final Quest | צ'ארלי בצעירותו | סרט טלוויזיה של ITV |
| 2005 | The Last Detective | ריאן | פרק: "Friends Reunited" |
| 2016 | קרוב לאויב | קאלום פרגוסון | מיני-סדרה |
| 2016 | Feed the Beast | דיון פאטרס | תפקיד ראשי; 10 פרקים |
| 2018 | שמש חזקה | צ'ארלי היקס | מיני-סדרה |
| 2020 - 2021 | הביתה לפני החשכה | מת'יו ליסקו | תפקיד ראשי (2 עונות); 20 פרקים |
אליס בראגה

| --- | --- |

 לידה:  15 באפריל 1983 (בת 41) ברזיל סאו פאולו, ברזיל 
 שם לידה:  Alice Braga Moraes 
 מדינה:  ברזיל 
 תקופת הפעילות:  מ-1998 
 בן או בת זוג:  ביאנקה קומפרטו 
 פרופיל ב-IMDb
 
אליס בראגה מוראס (בפורטוגזית: Alice Braga Moraes; נולדה ב-15 באפריל 1983) היא שחקנית קולנוע ומפיקת קולנוע וטלוויזיה ברזילאית. התפרסמה בשל משחקה בסרטים "עיר האלוהים", "אני אגדה" ו"אליסיום" ובשל גילומה של תרזה מנדוזה בסדרת הטלוויזיה האמריקאית "מלכת הדרום".
ביוגרפיה

בראגה נולדה בסאו פאולו שבברזיל וגדלה במשפחה קתולית. היא נחשפה לראשונה לתחום המשחק בגיל צעיר בעידודן של אמה אנה ודודתה השחקנית סוניה בראגה.
בראגה החלה את קריירת המשחק שלה במספר מחזות בית-ספריים ובפרסומות מקומיות.
קריירה

תפקידה הקולנועי הראשון היה בשנת 2002 בסרטו של פרננדו מאירלס, "עיר האלוהים". בסרט גילמה בראגה את אנג'ליקה, חברת ילדות של גיבור העלילה בושקפה; היא זכתה לשבחי הביקורות על תפקידה בסרט.
תפקידה הבא היה בדרמה האירוטית "עיר תחתית", המבוססת על משולש אהבה מלא אלימות ותשוקה בעיר התחתית של סלבדור. בראגה זכתה במספר פרסים נחשבים בקולנוע הברזילאי בעבור תפקידה כחשפנית במועדון לילה בשם קרינה.
את הופעתה הראשונה בשפה האנגלית עשתה בראגה בסרט "מסע אל סופו של הלילה". סרטה האחרון בו התפרסמה בברזיל לפני שעברה להוליווד היה "O Cheiro do Ralo".
בראגה היגרה להוליווד בשנת 2007 והשתתפה במותחן האימה הפוסט-אפוקליפטי שובר הקופות "אני אגדה". הופעתה בסרט הייתה בדמותה של אנה, הניצולה היחידה ביחד עם בנה ונוויל בעיר ניו יורק לאחר שמגפה עולמית כילתה את כל בני האדם והפכה אותם ליצורים דמויי זומבים.
היא שיחקה בסרט הדרמה "רק אלוהים יודע", הפקה ברזילאית-מקסיקנית לצד דייגו לונה.
בראגה חזרה לשתף פעולה עם הבמאי שגילה אותה, פרננדו מאירלס, לאחר תקופה של שש שנים, בדרמת המסתורין המבוססת על ספרו של ז'וזה סאראמאגו "על העיוורון". בסרט הופיעה בדמותה הספרותית של האשה בעלת העין האפלה.
ביוני 2016 החלה לשחק בסדרת הפשע של רשת USA "מלכת הדרום" בתפקיד תרזה מנדוזה. ביוני 2017 שבה עם תפקידה לעונה שנייה.
בשנת 2017 שיחקה בסרט הדרמה "הבקתה", לצד סם וורת'ינגטון ואביב אלוש. בשנת 2020 גילמה את מגי טייקסיירה בסדרת הטלוויזיה האמריקאית-איטלקית "אנחנו מי שאנחנו" של רשת HBO.
בשנת 2023 שיחקה בסרט המותחן ״המהפנט״.
חיים אישיים

בינואר 2020 בראגה יצאה מהארון כלסבית ופרסמה כי היא נמצאת בזוגיות של שלוש שנים עם השחקנית הברזילאית ביאנקה קומפרטו.
בראגה מתגוררת לסירוגין בלוס אנג'לס ובסאו פאולו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | עיר האלוהים | אנג'ליקה |  |
| 2005 | עיר תחתית | קרינה |  |
| 2006 | Sólo Dios sabe | דולורס |  |
| 2006 | מסע אל סופו של הלילה | מוניק |  |
| 2006 | Drained | מלצרית |  |
| 2007 | The Milky Way | ג'וליה |  |
| 2007 | אני האגדה | אנה מונטז' |  |
| 2008 | חגורה אדומה | סונדרה טרי |  |
| 2008 | על העיוורון | אישה עם משקפיים |  |
| 2009 | לחצות גבולות (אנ') | מיראיה סאנצ'ז |  |
| 2009 | Cabeça a Prêmio | אליין |  |
| 2010 | המעקלים | בת' |  |
| 2010 | טורפים | איזבלה |  |
| 2011 | הפולחן | אנג'לינה ורגאס |  |
| 2012 | בדרכים | טרי / ביאטריס קוזרה |  |
| 2013 | אליסיום | פריי סנטיאגו |  |
| 2013 | Os Amigos | ג'וליה |  |
| 2014 | Muitos Homens Num Só | אווה |  |
| 2014 | Latitudes | אוליביה | גם מפיקה |
| 2014 | The Ardor | ואניה |  |
| 2014 | הרוג אותי שלוש פעמים | אליס טיילור |  |
| 2016 | The Duel | מריסון קינגסטון |  |
| 2016 | Entre Idas E Vindas | סנדרה |  |
| 2017 | הבקתה | סופיה |  |
| 2020 | Eduardo & Mônica | מוניקה |  |
| 2020 | המוטנטים החדשים | ד"ר ססיליה ריס |  |
| 2020 | נשמה | היועצת ג'רי A | דיבוב |
| 2021 | יחידת המתאבדים | סול סוריה |  |
| 2023 | המהפנט | דיאנה קרוז |  |
| TBA | Ivy | גרייס סאטון |  |
| TBA | Share |  |  |
| TBA | Judgment Day |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | Carandiru, Outras Histórias | ואניה | פרק: "Ezequiel, o Azarado" |
| 2012 | The Brazilians | מירטס | פרק: "The Tameless from Ceará" |
| 2014 | A Mulher da Sua Vida | רוברטה | פרק: "Roberta" |
| 2016–הווה | מלכת הדרום | תרזה מנדוזה | תפקיד ראשי; (5 עונות); 52 פרקים גם מפיקה בפועל |
| 2018 | סמנתה! | סימנתה | 2 פרקים גם מפיקה בפועל |
| 2019 | בחזרה לסאו פאולו |   | מפיקה; 6 פרקים |
| 2020 | אנחנו מי שאנחנו | מגי טאקסיארה | תפקיד ראשי; 5 פרקים |
| 2023 | רצח בקצה העולם | סיאן קרוז | 5 פרקים |
| 2024 | חומר אפל (אנ') | אמנדה לוקאס | תפקיד ראשי; 9 פרקים |
פסיכולוגיה טרנספרסונלית

פסיכולוגיה טרנספרסונלית היא זרם בפסיכולוגיה שהחל להתפתח בשנות ה-60 של המאה ה-20. משמעות המושג טרנספרסונל הוא "מעבר לאדם", "מעבר לאישיות", "מעבר לאגו ולעצמי", "ספיריטואלי", "רוחני". ההוגים העיקריים שמהם נשאבו רעיונותיה של השיטה הם קרל גוסטב יונג, ויליאם ג'יימס ואברהם מאסלו.
חוקרים בתחום הפסיכולוגיה הטרנספרסונלית טוענים כי התפתחות התודעה האנושית אינה נעצרת ומגיעה לשיאה כשהאגו הופך לבוגר, בריא ומפותח, אלא כי בפני האדם פתוחות תמיד אפשרויות ואופקים נוספים להרחבת התודעה הכוללים הכרה רוחנית-קוסמית. הכרה זו יכולה להתרחש דרך חוויות רוחניות הכוללות התרחבות והארכה של המודעות מעבר לגבולות הרגילים של האגו ומעבר למגבלות הזמן והמרחב. אפשר להמשיל את הפסיכולוגיה הטרנספרסונלית לעץ: הצמרת היא הטרנספרסונל (הרוח, מעבר לאישי), והשורשים הם הפסיכולוגיה (גוף נפש - האישי).
הפסיכולוגיה הטרנספרסונלית מהווה מעין ממד נוסף לגישות אחרות ואינה מחליפה אותן, ולכן היא אקלקטית מטבעה ומוסיפה התמקדות נוספת בהרחבת היכולות האנושיות, שהגישות האחרות לא התייחסו אליהן או התעלמו מהן. הפסיכולוגיה הטרנספרסונלית מתייחסת למהות האדם – לנשמה, לניצוץ האלוהי (ולא בהכרח במובן של פולחן דתי). הגישה הטרנספרסונלית מתייחסת לאדם כאל שלם, תוך התייחסות להיבטים הגופניים, הנפשיים והרוחניים שלו. דרך העבודה נבנית כדי לסייע למטופל (או למשתתפי קבוצה) לפתוח את ליבו לטבעו הרוחני ולאפשר לאיכויותיו של טבע זה לבוא לידי ביטוי, כך שהמפגש עם העצמי ועם האחר יהיה אותנטי ועמוק יותר. הגישה מציעה הזדמנות להבין כי יש משמעות ותכלית לקשיים ולקונפליקטים שאותם אנו חווים במהלך החיים.
לפי תפיסה זו, כולנו באים לעולם כשבתוכנו גלומות סגולות אנושיות כגון חמלה, שלווה, אהבה, ענווה ועוד. ככל שהאדם מתבגר, הוא עוטה שכבות מגן וחומות של חוקים, פחדים ודפוסי התנהגות שמקשים עליו להתחבר לכוחות הטמונים בו מלידה. במסגרת הפסיכולוגיה הטרנספרסונלית מתרחשות התבוננות, הקשבה ועבודה עצמית המקרבות את האדם לסגולותיו הראשוניות כך שמתחזקת בו תחושת השלמות והשלווה. לעיתים בשילוב תרגול יוגה.
לפי גישה זו, המטפל יקשיב מעבר ל"סיפור" ויתרכז בשאלה: מהו הדבר העמוק אליו שאליו כמהה נפש המטופל או המטופלת? מהן התחושות העומדות בבסיס הווייתו? מהי הלמידה או השיעור שטמון בסיפור החיים? אילו איכויות התפתחו בו או בה כתוצאה מהחוויות שחוו? העלאת שאלות בקרב המטופלים, כגון: מהי משאלתי העמוקה ביותר? מה מפיח בי כוחות? מה משתק או "ממית" אותי? מי או מה הוא "אלוהים" עבורי? למה אני נצמד בלי להרפות? מה פירוש לחיות את החיים במלואם מבחינתי? האם חשתי בחיי קרבה או חיבור לדבר מה גדול ממני?
לא ניתן ללמוד פסיכולוגיה בגישה טרנספרסונלית רק בדרך אינטלקטואלית. יש צורך לחוש אותה, שכן מדובר פה ב"מהות" האנושית שמעבר למילים. הכלי העיקרי בעבודה הוא אישיותו ותודעתו של המטפל, ולכן חשוב שתהיה אינטגרציה של כל החלקים השונים שבו, ושיחיה את חייו מתוך חיבור ל"טרנספרסונל" שלו עצמו.
הערות שוליים

↑  Wilber, 1977; Strohl, 1998; Grof, 1988; Rowan, 1993
| --- | --- |
בקרת זהויות :  NLI: 987007541583205171  LCCN: sh86001276  NDL: 01189057  NKC: ph116477
נמל התעופה יוסטון ויליאם פ. הובי

נמל התעופה יוסטון ויליאם פ. הובי (באנגלית: William P. Hobby Airport;‏ IATA:‏ HOU,‏ ICAO:‏ KHOU) המכונה גם נמל התעופה הובי, יוסטון הובי, או פשוט הובי הוא נמל תעופה בין-לאומי ביוסטון, טקסס הממוקם במרחק של כ-11 ק"מ (7 מיילים) ממרכז העיר יוסטון. הובי הוא נמל התעופה המסחרי הוותיק ביותר ביוסטון, והיה נמל התעופה העיקרי שלה עד שנמל התעופה הבין-יבשתי גורג' בוש נפתח ב-1969. הובי נסגר במקור לאחר פתיחת יוסטון הבין-יבשתי; עם זאת, הוא נפתח מחדש לאחר מספר שנים, והפך לנמל תעופה משני לשירותי חברות תעופה פנים-ארציות, ובתור מרכז לתעופה ארגונית ופרטית.
טרמינל נמל התעופה הובי
שירותים > טרמינל

לנמל התעופה הובי יש טרמינל יחיד עם שני מתחמים (אחד פנים-ארצי ואחד בין-לאומי) ו-30 שערים בסך הכול. המתחם הפנים-ארצי, שיש בו חנויות קמעונאיות ומסעדות שונות, נפתח ב-2003 והחליף את שלושת המתחמים המקוריים. הוא כולל גם קפלה בין-דתית. המתחם הבין-לאומי נפתח ב-15 באוקטובר 2015.
בפברואר 2020, נמל התעופה הובי הפך לנמל התעופה הראשון בטקסס שיש לו המראות ונחיתות ביומטרית מלאות לנוסעים ביו-לאומיים.
במרץ 2022 הכריזה סאות'ווסט איירליינס על פרויקט הרחבה של 250 מיליון דולר להוספת שבעה שערים למתחם המערבי של הובי. העיר יוסטון תתרום 20 מיליון דולר לפרויקט. שישה מהשערים ישמשו אך ורק את סאות'ווסט לטיסות פנים. השער החדש השביעי יהיה זמין לשימוש על ידי חברות תעופה אחרות לפי שיקול דעתה של מערכת נמל התעופה של יוסטון. הפרויקט צפוי להימשך חמש שנים.
סטטיסטיקה > יעדים מובילים

| דרגה | עִיר | נוסעים |
| --- | --- | --- |
| 1 | טקסס דאלאס-לאב, טקסס | 410,000 |
| 2 | קולורדו דנוור, קולורדו | 340,000 |
| 3 | ג'ורג'יה אטלנטה, ג'ורג'יה | 335,000 |
| 4 | נבדה לאס וגאס, נבדה | 287,000 |
| 5 | אילינוי שיקגו-מידוויי, אילינוי | 256,000 |
| 6 | פלורידה אורלנדו, פלורידה | 254,000 |
| 7 | אריזונה פיניקס, אריזונה | 223,000 |
| 8 | לואיזיאנה ניו אורלינס, לואיזיאנה | 218,000 |
| 9 | טנסי נאשוויל, טנסי | 184,000 |
| 10 | טקסס סן אנטוניו, טקסס | 180,000 |
| דרגה | עיר | נוסעים |
| --- | --- | --- |
| 1 | מקסיקו קנקון, מקסיקו | 274,843 |
| 2 | מקסיקו סן חוסה דל קאבו, מקסיקו | 173,092 |
| 3 | מקסיקו פוארטו ואיארטה, מקסיקו | 92,421 |
| 4 | קוסטה ריקה סן חוסה, קוסטה ריקה | 88,582 |
| 5 | קוסטה ריקה ליבריה, קוסטה ריקה | 75,976 |
| 6 | בליז בליז סיטי, בליז | 67,749 |
| 7 | מקסיקו קוזמול, מקסיקו | 67,184 |
| 8 | ג'מייקה מונטיגו ביי, ג'מייקה | 48,015 |
| דרגה | חברת תעופה | נוסעים | חלק |
| --- | --- | --- | --- |
| 1 | סאות'ווסט איירליינס | 11,502,000 | 93.06% |
| 2 | דלתא איירליינס | 289,000 | 2.34% |
| 3 | פרונטיר איירליינס | 194,000 | 1.57% |
| 4 | אלג'יאנט אייר | 136,000 | 1.10% |
| 5 | מסה איירליינס (אנ') | 123,000 | 1.00% |
|  | חברות תעופה אחרות | 116,000 | .94% |
הערות שוליים

↑  "Frontier Airlines to change airports in Houston (אורכב 26.10.2012 בארכיון Wayback Machine)." Denver Business Journal.
↑  "Houston Airport - HOU Interactive Map". נבדק ב-7 באוקטובר 2020. {{cite web}}:  (עזרה)
↑  "Houston Airport System". 2005-03-10. אורכב מ-המקור ב-2005-03-10. נבדק ב-2020-07-03.
↑  "Interfaith Chapel (אורכב 08.02.2008 בארכיון Wayback Machine)" of William P. Hobby Airport.
↑  "Hobby Airport opens international terminal". 15 באוקטובר 2015. נבדק ב-7 באוקטובר 2020. {{cite web}}:  (עזרה)
↑  "Hobby Airport Launches Simplified Arrivals for International Passengers" (הודעה לעיתונות). Houston, Texas: Houston Airport System. 2020-02-20. אורכב מ-המקור ב-2020-09-23. נבדק ב-2020-09-23.
↑  Southwest Airlines embarks on $250 million terminal expansion at Hobby Airport
↑  "RITA | BTS | Transtats". Transtats.bts.gov. נבדק ב-16 בספטמבר 2023. {{cite web}}:  (עזרה)
↑  "International_Report_Passengers | Department of Transportation – Data Portal". data.transportation.gov. נבדק ב-26 ביולי 2021. {{cite web}}:  (עזרה)
↑  "International_Report_Passengers | Department of Transportation – Data Portal". data.transportation.gov. נבדק ב-16 בספטמבר 2023. {{cite web}}:  (עזרה)
| --- | --- |
בקרת זהויות :  LCCN: no94012519  VIAF: 149216877   WorldCat (עם VIAF): 149216877
אגרוף (שיר)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"אגרוף" הוא סינגל שהוקלט על ידי הזמרת הישראלית עדן בן זקן. הוא יצא לאור ב-22 בנובמבר 2019, בהוצאת חברות התקליטים שרית הפקות וארומה מיוזיק, כסינגל המוביל מתוך אלבום האולפן החמישי שלה, מועבט (2021). את השיר כתב אורי בן ארי ללחן משותף עם איתן דרמון והפקה מוזיקלית של אריאל טוכמן.
השיר הגיע למקומות הראשונים במצעד השבועי של מדיה פורסט, ובמצעד הרשמי של גלגלצ.
ב-25 בספטמבר 2020, הוציאה בן זקן את הגרסה האקוסטית הרשמית לשיר.
רקע וכתיבה

השיר נכתב על ידי אורי בן ארי, הולחן על ידי אורי בן ארי ואיתן דרמון והופק על ידי אריאל טוכמן. בשיר מופיעים קולות רקע אשר בוצעו על ידי אורי בן ארי. "אגרוף" הוא שיר מהול בעצב שמתאר מערכת יחסים שקרסה. בשיר, בן זקן מדברת על כאב, תסכול ופגיעות בעקבות פרידה כואבת. היא משתמשת בדימויים כמו "אגרוף" כדי לתאר את העוצמה והכאב שחוותה בעקבות ההפסד והאכזבה. המילים משדרות תחושת חוסר אונים ותחושת בגידה, כשעולה השאלה האם אפשר להאמין שוב באהבה אחרי מה שקרה.
וידאו קליפ

הווידאו קליפ הנלווה שצולם לשיר הועלה לערוץ היוטיוב של בן זקן ב-22 בנובמבר 2019.
בתחילת הקליפ ניתן לראות את בן זקן יושבת על כיסא עליה מכוונות מצלמות ומתחילה לשיר. בקליפ עצמו מופיעים עומר דרור ומיכל פרס.
הופעה

ב-5 בדצמבר 2024 עלתה הופעה של "אגרוף" & "מה קרה?" (מאשאפ) לערוץ היוטיוב של עדן בן זקן. את ההופעה, הקדישה לרומי גונן, אשר נחטפה מרכבו של בן שמעוני בכביש 232, בעת שברחה מהטבח בפסטיבל נובה.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 1 |  |
|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | מדיה פורסט ישראל | 8 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ישראל | אקו"ם | 11 |  |
|  ישראל | גלגלצ | 8 |  |
|  ישראל | כאן גימל | 10 |  |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 22 בנובמבר 2019 | הזרמת מוזיקה • הורדה דיגיטלית | גרסה רגילה | שרית • ארומה |  |
| כלל העולם | 25 בספטמבר 2020 | הזרמת מוזיקה • הורדה דיגיטלית | גרסה אקטסטית | שרית • ארומה |  |
הערות שוליים

↑  עדן בן זקן, אגרוף, באתר יוסמיוסיק, ‏2019-11-23
1 2  אגרוף, באתר genius (באנגלית)
1 2 3  Eden Ben Zaken - עדן בן זקן – Egrof - אגרוף, נבדק ב-2024-12-10
↑  niv the tool, המצעד השבועי של מדיה פורסט, באתר mediaforest-group
↑  glz, המצעד השבועי של גלגלצ, באתר mediaforest-group
↑  עדן בן זקן - הערוץ הרשמי (2020-09-25), עדן בן זקן - אגרוף (אקוסטי), נבדק ב-2020-09-25
↑  בקרוב... ״אגרוף״., ‏20 בנובמבר 2019
1 2  עדן בן זקן - הערוץ הרשמי (2019-11-22), עדן בן זקן - אגרוף, נבדק ב-2019-11-22
↑  עדן בן זקן - הערוץ הרשמי (2024-12-05), עדן בן זקן - אגרוף + מה קרה | מתוך המופע דיאמונד טדי 2024, נבדק ב-2024-12-10
↑  רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
↑  אגרוף (באנגלית), נבדק ב-2019-11-22
↑  אגרוף (אקוסטי) (באנגלית), נבדק ב-2020-09-25
| עדן בן זקן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | מלכת השושנים • תאמין לי • לזאת שניצחה • חיים שלי • מועבט • עם או בלי לאהוב • 7 • דם שלי |  |
| אלבומים אחרים | Live קיסריה 2022 • הרמיקסים • מופע העשור (Live) • תדע שאני פה |  |
| ערכים קשורים | NMC • ארומה מיוזיק • "אקס פקטור ישראל" |  |
| עדן בן זקן – סינגלים |
| --- | --- | --- |
| מלכת השושנים | "מנגינה" • "מלכת השושנים" • "שיכורים מאהבה" • "פיסה מזכרוני" • "אלבינה" |  |
| תאמין לי | "תאמין לי" • "כל העיר שלנו" • "תזיזו" • "אף אחד" • "אין לי אותך" • "הייתי חוזרת" |  |
| לזאת שניצחה | "לזאת שניצחה" • "רציתי" • "כולם באילת" • "צועקת" |  |
| חיים שלי | "תל אביב בלילה" • "בא לי לחבק אותך" • "חיים שלי" • "מקסיקו" • "מילה של גבר" • "יאסו" • "תגיד לי Je t'aime" • "חצי מדינה" • "תרקדו" |  |
| מועבט | "אגרוף" • "כשתבוא" • "קוקוריקו" • "אהבה של אמא (חיים שלי)" • "אנא מג'נונה" • "חיים מאושרים" • "מתגעגעת אותך" • "הגענו הבנות" • "מועבט" • "ברחובות של תל אביב" • "איך אתה הולך" |  |
| עם או בלי לאהוב | "עם או בלי לאהוב" • "סירי" • "מה איתי" • "ניסיתי" • "אלף כוכבים" • "עשית לי טוב" • "WTF" • "הבת שלך" • "שוב תגיד לי בואי" • "דינרו" • "פילטרים יפים" • "כמה שנים" • "מה קרה?" • "ממתק" • "בסוף כל יום" |  |
| 7 | "חמסה" • "משחק קלפים" • "ילדת רחוב" • "עמנואלה" • "כינורות" • "ראשון בבוקר" • "להיות שלך" • "ריגוש זמני" • "מילה טובה" |  |
| דם שלי | "דם שלי" • "היית אחותי" • "תמיד נשאר אני" • "חיפשתי אותו בנרות" |  |
| סינגלים אחרים | "הללויה" • "Fresh" • "שונה מהנוף" • "Bonsoir" • "הזמן שלנו" • "והיא שעמדה" • יש בי אהבה" • "קטן עלינו" • "מקלט בטוח" • "תהמר עליי" • "מי אני בלעדיך" • "מלאכים" • "עם בליוובל" • "100 קילומטר" • "מסיבת הרווקות" • "נשבעת אמונים" • "עוד טיפה" • "אדם אדם" |  |
| השתתפות בסינגלים | "מקסיקאנה" • "Godmother" |  |
| שירים אחרים | "הפשע המושלם" • "אולי תִּפָּתַח הדלת" |  |
אליס איב

| --- | --- |

איב, 2011
 לידה:  6 בפברואר 1982 (בת 42) הממלכה המאוחדת לונדון, אנגליה, הממלכה המאוחדת 
 שם לידה:  Alice Sophia Eve 
 מדינה:  ארצות הברית ארצות הברית
 תקופת הפעילות:  מ-2004 
 מקום לימודים:  בית הספר בדאלס  בית הספר וסטמינסטר  מכללת סיינט קתרין (אוקספורד) 
 בן או בת זוג:  אלכס קאופר-סמית' (2014–2017) 
 https://www.aliceeve.net/
 פרופיל ב-IMDb
 
אליס סופיה איב (באנגלית: Alice Sophia Eve; נולדה ב-6 בפברואר 1982) היא שחקנית קולנוע אנגלייה-אמריקאית. נודעת בזכות תפקידיה בסרטים "לא בליגה שלי", "גברים בשחור 3", "האויב בתוכנו - סטארטרק", ו"לפני שניפרד".
ביוגרפיה

איב נולדה בלונדון, אנגליה שבממלכה המאוחדת. הוריה הם זוג השחקנים שרון מוהאן וטרוור איב. לה שני אחים קטנים יותר והיא ממוצא וולשי ואירי. למדה בבית הספר הפרטיים המובילים "בית ספר בידלס" שבהמפשייר וב"בית ספר וסטמינסטר" שברובע הסיטי של וסטמינסטר.
לאחר מכן, נסעה איב ללוס אנג'לס ללמוד משחק "תיאטרון בבית הבובות של בברלי הילס". למדה כמו כן ב"מכללת סנט קת'רין" כחלק מאוניברסיטת אוקספורד, שם שיחקה במחזות מקומיות, בין היתר ב"חשיבותה של רצינות" ו"אנה גלקתיה".
קריירה

איב החלה דרכה במספר הפקות של ה-BBC ובהפקתו של רוברט דה נירו "המין היפה".
בשנת 2006 התפרסמה לראשונה בקומדיית הפשע "שום כלום" לצידם של דייוויד שווימר וסיימון פג ובדרמה הקומית "מתחילים בעשר" בהפקתו של טום הנקס.
ב-2009 הופיעה בדרמה "לחצות גבולות" בתפקיד השחקנית האוסטרלית קלייר שאפרד השוהה בניגוד לחוק בארצות הברית.
בשנת 2010 שיחקה איב בקומדיות "לא בליגה שלי" בתפקיד מולי מק'ליש, ובסרט "סקס והעיר הגדולה 2" בתור ארין, השמרטפית של ילדיה של שארלוט אותה גילמה קריסטין דייוויס.
בשנת 2011 שיחקה בארבעה פרקים בסדרת הדרמה הקומית "הפמליה" בתפקיד העיתונאית סופיה. ב-2012 השתתפה איב בשובר הקופות "גברים בשחור 3" בתפקיד הסוכנת O ובמותחן "העורב". בשנת 2013, הופיעה איב בסרטים "האויב בתוכנו - סטארטרק" ו"הלילה קר". בנוסף באותה שנה היא התארחה בתערוכה הטכנולוגית של CES, ובווידאו קליפ לשיר "Queenie Eye" של פול מקרטני.
בשנת 2014 שיחקה בסרט "לילה מוטרף במוזיאון 3: סוד הקבר" לצידו של בן סטילר. בנוסף ב-2014, כיכבה בסרט הדרמה הרומנטית "לפני שניפרד", לצדו של כריס אוונס שגם ביים את הסרט.
בשנת 2016 הופיעה בפרק הבכורה של העונה השלישית מתוך סדרת האנתולוגיה "מראה שחורה". בשנת 2018 הצטרפה לקאסט העונה השנייה של הסדרה "איירון פיסט" (המבוססת על חוברות הקומיקס "איירון פיסט" מבית מארוול קומיקס) בדמותה של נבלת-העל טיפואיד מרי. בשנת 2019 גילמה את דמותה של איינסלי אירהרדט בסרט הדרמה הביוגרפי "פצצה" .
בשנת 2020 גילמה את סוזן טרנצ'ארד בסדרת הדרמה ההיסטורית "בלגרביה" (המבוססת על רומן באותו שם מאת ג'וליאן פלוז), כאשתו של יורש העצר לכס המלוכה אוליבר טרנצ'ארד.
חיים אישיים

הייתה במערכת יחסים ארוכת-טווח עם המשורר אדם א'וריורדאן, אותו הכירה במהלך לימודיה באוניברסיטת אוקספורד. הזוג נפרד במהלך 2012. ב-14 באוגוסט 2014 התארסה עם בן זוגה וחברה מימי התיכון, המממן אלכס קאופר-סמית'. הזוג נישא ב-31 בדצמבר 2014, אך התגרש בשנת 2017.
איב מתגוררת לסירוגין בלונדון ובלוס אנג'לס, והיא התאזרחה גם כאמריקאית ב-16 בנובמבר 2017, בנוסף לאזרחות הבריטית שלה מלידה.
יש לה הטרוכרומיה, עינה השמאלית כחולה ועינה הימנית ירוקה.